ĦA Fi bliet u rħula Maltin wieħed isib bosta affarijiet komuni ta' xulxin. U dan ma jgħoddx biss fil-ħajja ta' kuljum ta' kull post, iżda wkoll fl-iżvilupp ta' matul iż- żmien. għalhekk sejrin naraw l-iżvilupp komuni ta' dawn iż-żewġ lokalitajiet. PARROĊĊI, STATWI U TRADIZZJONIJIET L-ewwelnett dan iż-żewġ lokalitajiet it-Titular tagħhom huwa ad unur Sidtna Marija. Fil-Fgura nsibu tal-Karmelu fil-waqt li f'San Ġwann insibu t-titlu ta' Lourdes. Iż-żewġ parroċċi huma mmexxijin mill- Patrijiet. Il-parroċċa tal-Fgura hija mmexxija mill- Karmelitani li waslu l-Fgura nhar l-14 ta' Diċembru 1945. San Ġwann insibu Komunità Kapuċċina li marret tgħammar hemmhekk nhar il-21 ta' Frar 1947. Mnħabba li l-popolazzjoni f'dawn il-lokalitajiet bdiet tikber, inħasset il-ħtieġa li dawn jinqatgħu għalihom u jsiru parroċċi. Dawn saru parroċċi fl-1965. Il-Fġura saret nhar il-21 ta' Jannar filwaqt li San Ġwann ġie ddikjarat Parroċċa fit-12 ta' Settembru. Fatt ieħor li jagħmel lil dawn iż-żewġ lokalitajiet l-istess huwa l- istatwi titulari. Dawn inħadmu f'Bolzano u waslu Malta fl-1960. Meta wieħed iħares sewwa lejn dawn iż-żewġ figuri jinduna li dawn Harġu minn id waħda, kemm jekk tħares lejn il-pożizzjoni tagħhom u aktar u aktar meta wieħed jara wiċċ dawn iż-żewġ statwi. Għalkemm iż-żewġ lokalitajiet huma moderni u għalhekk huma kemmxejn neqsin mit-tradizzjoni ta' raħal Malti fihom insibu xi niċeċ l'hawn u l'hemm fit- toroq tagħhom. Fil-Fgura fi Triq Ħaż-Żabbar wieħed jistà jara statwa ħelwa tal-Madonna ta' Lourdes filwaqt li f'San Ġwann fi Triq Tas-Sliema, wieħed jsità jara żewġ niċeċ iddedikati lill-Madonna tal-Karmnu. Barra minn hekk, fil-Fgura hemm Triq San Ġwann li hji msemmija għal San Ġwann il-Battista, minn fejn ħareġ l-isem ta' San Ġwann. Dawn iż-żewġ lokalit-ajiet wara li twaqqfu parroċċi sertgħu jiċċele-braw il-festa titulari tagħhom bħal bliet u rħula oħra. Għall-bidu kien daqxejn diffiċli biex tiġi ċċelebrata l-festa peress li n-nies li joqgħodu fihom Programm tal-Festa 2003 ġejjin minn parroċċi oħrajn u allura baqgħu xi ftit jew wisq marbutin magħhom. Iżda biż- żmien dawn il-festi mxew 'il quddiem. Fl-1985 f'Malta twaqqfu għadd ta' Għaqdiet Mużikali. Kemm fil-Fgura u kemm ' f'San Ġwann f'din is-sena twieldu żewġ baned ġodda. Fil-Fgura nsibu l-Għaqda Mużikali tal-Karmnu u f'San Ġwann hemm l-Għaqda Mużikali San Ġwann. Peress li ż-żewġ lokalitajiet għandhom Festa waħda u Banda . waħda allura ma teżistix pika u rivalità. Il-popolazzjoni fil-Fgura u San Ġwann hija wkoll xi ħaġa simili. Kemm San Ġwann u kemm il-Fgura fl- 2001 il-popolazzjoni kienet ta' madwar 12-il elf ruħ. Dawn huma miżgħuda b'ħafna koppji u familji żgħażagħ. Dan ifisser li fihom ħafna tfal u żgħażagħ. Il-Fgura hija' l-akbar Parroċċa li hija mmexxija mill- Karmelitani filwaqt li San Ġwann huwa l-akbar tal- Kapuċċini. Barra' minn hekk viċin dawn iż-żewġ lokalitajiet insibu l-akbar żewġ oqsma ndustrijali jiġifieri dak ta' Bulebel li jinsab fejn il-Fgura u l-Qasam Industrijali ta' San Ġwann. Iż-żewġ lokalitajiet huma miżgħuda b'għadd ta' toroq twal u wiesgħin mimlijin ħwienet ta' kull għamla u ta' kull xorta speċjalment Triq Ħaż-Żabbar u Triq Hompesch fil-Fgura u Triq in-Naxxar f'San Ġwann. B'hekk tajna ħarsa ħafifa lejn ħwejjeġ li jagħmlu lill-Fgura u San Ġwann qrib xulxin. Il-Knejjes Parrokkjali ta' Malta u l-Festi Tagħhom Vel.l, PIN il-Knejjes Parrokkjali ta' Malta u l-Festi Tagħom Vol.3, PIN Il-Karmelitani fil-Fgura 1945-1995, P. Serafin Abela O. Carm, 1996 Il-Parroċċa ta' San Ġwann, P. Donat, OFM Cap.